റീച്ചറിൽ ഇതിനുമുൻപ്...
അയാൾ പറഞ്ഞത് "650, ഓരോ ലക്ഷം വച്ച്."
ഒരുപക്ഷേ 65 മില്യൺ ട്രാൻസ്ഫർ ആവാം, 65 മില്യൺ ഒളിപ്പിക്കുന്നത് ആവാം,
65 മില്യൺ കൈക്കൂലിയാവാം.
ഞങ്ങൾക്കൊരാളെ സംശയമുണ്ട്.
അസ്ഹരി മഹമൂദ്.
തീവ്രവാദ സംഘടനകളുടെ ആയുധ ബ്രോക്കറായാണ് ഇൻ്റർപോളിന് ഇയാളെ അറിയാവുന്നത്.
"അവനൊരു ജിന്നാണ്. അവൻ്റെ ഫോട്ടോ എവിടെയുമില്ല."
ഇവ ഭിന്ന സംഖ്യകൾ ആണെങ്കിൽ ഇത് ശരിയായി ചെയ്തിട്ടില്ല.
ഓരോ ഷീറ്റിലും 26 അല്ലെങ്കിൽ 27 ന്യൂമറിക്കൽ ടാബുലേഷൻസ് ഉണ്ട്.
അപ്പോൾ അവർ എന്തായിരുന്നു എണ്ണിയിരുന്നത് എന്നതാണ് യഥാർത്ഥ ചോദ്യം.
ഇന്നുരാത്രി നീ ഏകാന്തത അനുഭവിക്കേണ്ട.
അറ്റ്ലാൻ്റിക് സിറ്റിയിൽ ഞങ്ങളെ കൊല്ലാൻ അക്രമികൾ ശ്രമിച്ചിരുന്നു.
അത് നടന്നില്ല, പക്ഷേ ന്യൂ ഏജിൻ്റെ ഒരു പാർക്കിംഗ് പാസ് അവരുടെ പക്കലുണ്ടായിരുന്നു.
ന്യൂ ഏജ് ഒരു എയ്റോസ്പേസ് കമ്പനിയാണ്.
ഞാൻ മാർലോ ബേൺസ്, ന്യൂ ഏജ് ഓപ്പറേഷൻസ് ഡയറക്ടർ.
ട്രെവർ സറോപ്യൻ എന്നൊരാൾക്കാ പാർക്കിങ്ങ് പാസ് കൊടുത്തത്.
- അവൻ്റെ കാർ എവിടെ? - ഞങ്ങളത് കൊണ്ടുപോരാൻ തീരുമാനിച്ചു.
കോപ്പ്. ഇത് സ്വാൻ ആണ്.
അവൻ ന്യൂ ഏജിൽ ജോലി ചെയ്തിരുന്നു.
നമ്മളെ കൊല്ലാൻ ശ്രമിക്കുന്ന ആളുകൾക്കൊപ്പം.
റെസ്റ്റോറൻ്റ്
കൊള്ളാം. നാം ഒരു ജനാലയിലൂടെ കാർ ഓടിച്ചുകയറ്റിയത്,
അഞ്ചുവർഷം മുൻപ് ന്യൂ ഏജിൻ്റെ സ്റ്റെയർകേസിൽ
വഴുതിവീണ ഒരു സെക്രട്ടറിയുടെ നഷ്ടപരിഹാര അപേക്ഷ വായിക്കാനാണ്.
നമ്മൾ ഇതിനുവേണ്ടി ജയിലിൽ പോകാൻ പോലും തയ്യാറായതിൽ സന്തോഷമുണ്ട്.
എനിക്കും ഒന്നും കിട്ടിയില്ല. പുതിയ വിവരങ്ങളൊന്നുമില്ല.
നാം പുതിയ വിവരങ്ങളൊന്നും കണ്ടെത്തിയില്ലെന്നുതന്നെ പറയാം.
നമ്മുടെ മൂന്ന് സ്പെഷ്യൽ ഇൻവെസ്റ്റിഗേറ്റർസ് മരിച്ചു,
ഒരാൾ ഒളിവിലുമാണ്.
കാണാനില്ലാത്ത ആളാണെങ്കിൽ ന്യൂ ഏജിൽ ജോലി ചെയ്തിരുന്ന ആളും.
എന്താ? ആരെങ്കിലും ഇത് പറഞ്ഞല്ലേ പറ്റൂ.
സ്വാൻ ഇവിടെ ജോലി ചെയ്യുകയായിരുന്നോ, അതോ ഇവരുടെ കൂടെയായിരുന്നോ?
സ്വാൻ അഴിമതിക്കാരനല്ല.
- നമുക്കെല്ലാം അങ്ങനെ വിശ്വസിക്കാനാണ്... - എനിക്കും, നമുക്കൊക്കെയും സ്വാനിനെ അറിയാം.
ഒരു സാധ്യത പോലും ഇല്ലെന്നാണോ തോന്നുന്നത്?
ഇല്ല. എനിക്ക് തോന്നുന്നില്ല.
നമ്മൾ കണ്ടെത്തിയതിൽ ശ്രദ്ധിക്ക്.
ബ്രാഡ്?
സ്റ്റേസി?
ഇതൊരു ബ്രാഡ് ആണ്.
അതൊരു ഫാസനർ ആണ്. അത്ര ചെറിയ ഒന്നിന് രണ്ടു പേരുകളിടുന്നത് മണ്ടത്തരമാണ്.
ഈ സംസാരവും അതെ.
പേരുകളുടെ കാര്യം പറയുമ്പോൾ,
നമ്മുടെ ആളെ എംപ്ലോയി ഡയറക്ടറിയിൽ കണ്ടെത്തി.
സ്വാനിൻ്റെ സ്ഥാനം അസിസ്റ്റൻ്റ് സെക്യൂരിറ്റി ഡയറക്ടർ ആയിരുന്നത്രേ.
"ഷെയ്ൻ ലാങ്സ്റ്റൻ. സെക്യൂരിറ്റി ഡയറക്ടർ."
അറ്റ്ലാൻ്റിക് സിറ്റിയിൽ ഞാൻ ഫോണിൽ സംസാരിച്ച ആളാകാം ഇത്.
എന്താ അങ്ങനെ പറയാൻ?
അയാളൊരു സെക്യൂരിറ്റി ബോസ് ആണ്, അവരാണ് ഉത്തരവിടുക,
നാം കൊന്നവർക്ക് നമ്മെ കൊല്ലാൻ ഉത്തരവുണ്ടായിരുന്നു.
ഒരൂഹം മാത്രമാണ്. സ്വാനിനെ ഇതിൽ കുടുക്കിയത് അയാൾ ആയേക്കാം.
സ്വാൻ അതിൽ സ്വയം ചെന്നു കുടുങ്ങിയതല്ലെങ്കിൽ.
- ഞാൻ പറഞ്ഞല്ലോ... - നീയല്ലേ പറഞ്ഞത് ഊഹങ്ങൾ നന്നല്ല എന്ന്.
110-ൽ ഉണ്ടായിരുന്നപ്പോഴത്തെ അതേ ആളാണ് സ്വാൻ എന്നു താനാണൂഹിക്കുന്നത്.
ഏയ്, സറോപ്യൻ്റെ വീട്ടിൽനിന്ന് റീച്ചർ ഓടിച്ച അതേ ആളാണിത്.
അയാളുടെ ഐഡി കാർഡിലെ അതേ ഫോട്ടോ.
അസോസിയേറ്റ് സെക്യൂരിറ്റി ഓഫീസർ
അത് കൊള്ളാം.
സ്വാൻ, കോളിൻസ്,
രണ്ട് ന്യൂ ഏജ് സെക്യൂരിറ്റിക്കാർ ഇതിൽ ഉൾപ്പെട്ടിട്ടുണ്ട്.
- ഇനി ഇവരെയൊക്കെ നാം ഒന്നൂടെ നോക്കണം. - മാർലോ ബേൺസിനെ മറക്കല്ലേ.
സറോപ്യൻ്റെ അഡ്രസ് തന്നതിലൂടെ അവർ നമ്മെ അപകടത്തിലേക്കാണ് പറഞ്ഞയച്ചത്.
അതായത് കമ്പനി മൊത്തം സംശയത്തിലാണ്.
അവിടെ ആയിരത്തിലധികം ജോലിക്കാരുണ്ട്. അതു നാം എങ്ങനെ കൈകാര്യം ചെയ്യും?
ഓരോരുത്തരെയായി.
റീച്ചർ
ന്യൂ യോർക്ക് സിറ്റി
ഇന്നലെരാത്രി ഏതോ ഡിഫൻസ് കമ്പനിയ്ക്കുവേണ്ടി നിങ്ങളൊരു വാറണ്ട് ആവശ്യപ്പെട്ടു,
ഒരു മണിക്കൂർ കഴിയുമ്പോഴേക്കും അവിടെ മോഷണം നടന്നോ?
അത് കാണുമ്പോൾ എന്താ തോന്നുന്നതെന്നോ?
നാം അഞ്ചടി പിറകിലാണെന്ന്.
ആവശ്യമായ തെളിവുകൾ കിട്ടിയപ്പോഴാണ് ഞാൻ വാറണ്ട് ചോദിച്ചത്.
അതിനായി കാത്തിരിക്കുന്നതിനിടെ അവിടന്നു കിട്ടാവുന്ന തെളിവുകളൊക്കെ
അവർ മായ്ച്ചുകളഞ്ഞുകാണും.
ഞാൻ പറയട്ടെ, തന്നെ ഇടിച്ചിട്ട, താൻ ശ്രദ്ധിക്കാമെന്നേറ്റ,
ആ ഒന്നിനും കൊള്ളാത്ത പട്ടാളക്കാരാണ് ഇത് ചെയ്തിട്ടുണ്ടാവുക.
അത് അവരല്ല. ഞാനവരോട് വ്യക്തമായി പറഞ്ഞിരുന്നു,
- നിയമം വിട്ടു കളിക്കരുത് എന്ന്. - ആണോ.
സ്നേഹത്തോടെ പറഞ്ഞാൽ അവർ കേൾക്കുമെന്നു കരുതിയോ?
താൻ എൻവൈപിഡിയാണ്!
അവർ വെറും സ്വകാര്യ അന്വേഷകരാണ്, കോപ്പ്!
തനിക്കിത് പറ്റുന്നില്ലേ റുസ്സോ?
ലെഫ്റ്റനൻ്റ്, ശബ്ദം താഴ്ത്തു.
ശബ്ദം താഴ്ത്താനോ?
എൻ്റെ ഓഫീസിൽ എൻ്റെ ശബ്ദം താഴ്ത്താൻ താൻ എന്നോടു പറയുന്നോ?
ശരി.
അവർ എന്തൊക്കെ മനസ്സിലാക്കി എന്ന് പോയി കണ്ടെത്താമോ?
ഞാൻ സ്നേഹത്തോടെയല്ലേ ചോദിക്കുന്നത് റുസ്സോ?
- അത് ഞാൻ നോക്കാം. - നല്ലത്.
കതക് അടയ്ക്ക്.
ആരാ ഈ പാട്ടു വെച്ചത്?
ഇത് ടോക്കിംഗ് ഹെഡ്സിൻ്റെ പാട്ടാണ്.
എന്ത്, ടോക്കിംഗ് ഹെഡ്സിനോട് കലിപ്പാണോ? നാം ന്യൂയോർക്കിലാണ്.
അവർ ന്യൂ യോർക്ക് ബാൻഡ് ആണ്.
ന്യൂയോർക്കിലേക്ക് മാറിയ റോഡ് ഐലൻഡ് ബാൻഡ്,
എനിക്കവരോട് കലിപ്പൊന്നും ഇല്ല. പക്ഷെ,
'റോഡ് ടു നോവേർ'? നമ്മൾ എവിടെയും എത്താതെ ഇരിക്കുമ്പോഴോ?
ആകെ പരാജയപ്രതീതി തോന്നുന്നു.
പോരാത്തതിന് ഇതവരുടെ ഏറ്റവും നല്ല പാട്ടുപോലുമല്ല.
'സൈക്കോ കില്ലർ' ആണ് എനിക്കിഷ്ടം.
ഒരു കാര്യം കിട്ടിയെന്നു തോന്നുന്നു.
സ്വാനുമായി ബന്ധമുള്ള ഡ്രൈവുകളൊക്കെ ഞാൻ നോക്കുകയായിരുന്നു...
- എന്നിട്ട്? - ഞാനൊരു ക്രമക്കേട് കണ്ടെത്തി.
അവൻ സെക്യൂരിറ്റി അസിസ്റ്റൻ്റ് ഡയറക്ടറാണ്,
അതിനാൽ അവൻ്റെ ഇമെയിലുകളിലെല്ലാം അവൻ്റെ ബോസ് ലാങ്സ്റ്റനും
മറ്റനേകം സുരക്ഷാ ഉദ്യോഗസ്ഥരും CC ചെയ്യപ്പെട്ടിട്ടുണ്ട്.
സ്വാഭാവികം. അവരൊരു ടീമല്ലേ. വിവരങ്ങൾ പങ്കുവെക്കുമല്ലോ.
പക്ഷേ അവൻ എല്ലാം പങ്കുവെച്ചിട്ടില്ല.
സ്വാനും നമ്മുടെ പഴയ സുഹൃത്ത് മാർലോ ബേൺസും തമ്മിൽ ഒന്നിലധികം ഇമെയിലുകൾ ഉണ്ട്.
അവർ മാത്രം. മറ്റാരെയും CC വയ്ക്കാതെ.
എന്തിനെപ്പറ്റി?
പാട്ടുകൾ, പക്ഷേ ശരിക്കും അതല്ല.
അതെങ്ങനെ അറിയാം?
അവൻ്റെ ഇമെയിൽ,
"ഞാൻ ഈയിടെ ഒരു ആൽബം കേൾക്കുകയായിരുന്നു,
"തനിക്കത് ഇഷ്ടമാവുമെന്നു തോന്നുന്നു. 'ജിമി ഹെൻഡ്രിക്സ്, ആക്സിസ്: ബോൾഡ് ആസ് ലവ്'
"ആറാമത്തെ പാട്ട് ഗംഭീരമാണ്. കേട്ടുനോക്കി എങ്ങനെയുണ്ടെന്നു പറ."
സ്വാൻ ഹെൻഡ്രിക്സിനെ വെറുത്തിരുന്നു. ഹാർഡ് ഗിറ്റാറുള്ള എന്തും...
സ്കൈനിയർഡ്, ഹെൻഡ്രിക്സ്, സെപ്പെലിൻ, ഹൂ, ഇവരാരും വേണ്ട.
- അതായിരുന്നു അവൻ്റെ റൂൾ. - മറ്റുള്ളവരെ ഇമെയിലിൽ നിന്ന് ഒഴിവാക്കി
അവനിഷ്ടമില്ലാത്ത ഒന്ന് അവന് ഇഷ്ടമാണെന്നു പറയുകയാണ്.
ഒരു കോഡ് ആയിരിക്കാം.
അതോ അവളെ വീഴ്ത്താൻ പറയുന്നതും ആവാം.
അതായത്, പണ്ട് ഞാനൊരുത്തിയോട് ജോർജിയ ഒ'കീഫിനെ ഇഷ്ടമാണെന്നു പറഞ്ഞു.
നമ്മൾ അങ്ങനെ പറയുമല്ലോ.
അതെ. ഇതിൽ പറയുന്നത് ആറാമത്തെ ട്രാക്ക് "ലിറ്റിൽ വിങ്ങ്" ആണെന്നാ.
ഒരു നിമിഷം.
- താൻ മിടുക്കിയാണെന്ന് ഞാൻ പറഞ്ഞോ നീലി? - അധികം പ്രാവശ്യമില്ല.
ഇതാ. ഫെഡറൽ ഡിഫൻസ് പ്രോജക്റ്റിലെ ഒരു ഫയലിൻ്റെ പേര് " ലിറ്റിൽ വിങ്ങ്" എന്നാ.
ന്യൂ ഏജിൻ്റെ ഇതുവരെയുള്ള ഏറ്റവും വലിയ കോൺട്രാക്റ്റ്.
അവരുടെ റെക്കോർഡ്സിൽ ഞാൻ കണ്ടവയെക്കാൾ നാലിരട്ടി വലിയത്.
ഒമ്പതക്ക കോൺട്രാക്റ്റ്.
ഇതിലും കുറവ് കാശിന് ആളുകൾ കൊന്നിട്ടുണ്ട്.
ഈ ഇൻ്റർ ഓഫീസ് മെമ്മോ നോക്ക്.
ലിറ്റിൽ വിങ്ങ് ടെക്ക് ഒരു ടെസ്റ്റ് നടത്തിയെന്ന് തോന്നുന്നു, പട്ടാളമേധാവിക്കോ,
അതോ ഒരു സെനറ്റർക്കോ വേണ്ടി.
ഏതുതരം ടെസ്റ്റ്? എവിടെ?
അതിതിൽ പറയുന്നില്ല.
പക്ഷേ അവർ പറയുന്നുണ്ട് സെനറ്റർ മാൽക്കം ലവോയ്
ലിറ്റിൽ വിങ്ങ് യാഥാർത്ഥ്യമാക്കാൻ കോൺഗ്രസ് വോട്ട് ചെയ്യുമെന്ന് ഉറപ്പുതന്നെന്ന്.
ഞാൻ വായിക്കാം,
"ന്യൂ ഏജിന്റെ പരിശ്രമത്തിൽ അദ്ദേഹം പൂർണ്ണമായി വിശ്വസിക്കുന്നു
നമ്മെ സഹായിക്കാൻ അദ്ദേഹം എന്തുംചെയ്യും"
വേണ്ടത്ര പണം കൊടുത്താൽ ലവോയ് മായാവിയിലും വിശ്വസിക്കും.
അയാളെ അറിയാമോ?
പ്രശസ്തിയാൽ അറിയാം. ഡി.സിയിൽ അയാളറിയപ്പെടുന്നത് "പേപ്പർ ബാഗ്" എന്നാ.
അയാളുടെ രാഷ്ട്രീയവും വോട്ടും ഏത് ഭാഗത്തേക്കും ചായും.
സുതാര്യമല്ലാത്ത പലതും അയാൾ ചെയ്തിട്ടുണ്ട്.
ഇപ്പോൾ, ന്യൂ ഏജ് ഒരു സർക്കാർ കരാറിൽ ലാഭമുണ്ടാക്കാൻ പോവുകയാണെങ്കിൽ,
കോൺഗ്രസ്സിൽ അവരുടെ ശബ്ദം ലവോയ് ആണെങ്കിൽ,
ലാവോയുടെ ബാഗ് വീർപ്പിക്കുന്നത് ഇപ്പോൾ ന്യൂ ഏജ് ആണെന്ന് കരുതാം.
അത് തെറ്റായി തോന്നുന്നു.
കാണാതായ സ്വാൻ, അവൻ തെറ്റുകാരൻ ആകാം, അല്ലായിരിക്കാം,
അവൻ മാർലോ ബേൺസിന്, അതായത്
നമ്മെ കൊല്ലാൻ നോക്കിയ ഒരാൾക്ക്, കോഡ് അയക്കുന്നു,
ഒരു അഴിമതിവീരൻ നേതാവ് പിന്തുണയ്ക്കുന്ന ഒരു പ്രോഗ്രാമിനെപ്പറ്റി?
നാം മാൽക്കം ലവോയോട് സംസാരിക്കണം.
ഒരു സെനറ്റർക്ക് എന്തറിയാം എന്നറിയാൻമാത്രം അയാളുമായി നമുക്ക് അടുക്കാനാവില്ല.
അതിൻ്റെ ആവശ്യമില്ല. അവർ എന്തിനാ വോട്ട് ചെയ്യുന്നതെന്നുപോലും അവർക്കറിയില്ല.
1,000 പേജുള്ള ബിൽ, നിയമനിർമ്മാണ രേഖ, അവരതൊന്നും വായിക്കാറില്ല.
പറയുന്നവർക്ക് വോട്ടു ചെയ്യും. പക്ഷേ അയാളുടെ ലെജിസ്ലേറ്റീവ് ഡയറക്ടർ?
ഇവരാണ് ശരിക്കും നിയമനിർമ്മാണം നടത്തുന്നത്,
നമുക്കത് നല്ലതാണ്, എന്തെന്നാൽ അവർക്ക് സുരക്ഷാ സംവിധാനങ്ങളില്ല.
അവരെന്തിനു നമ്മളോട് സംസാരിക്കണം?
ഞാനത് ശരിയാക്കാം, അവർ അറിയാവുന്നതൊക്കെ പറയാൻ നമ്മോട് കെഞ്ചും.
ആ വിദ്യ ഞങ്ങളോടും പറയാൻ താല്പര്യമുണ്ടോ?
നോക്ക്, ഡി.സി.യിൽ ധാരാളം സ്വാധീനമുള്ള ആളുകളുണ്ട്,
രഹസ്യ പ്രശ്നങ്ങളുള്ളവർ.
മിക്കവാറും അരോചകം, എന്നാൽ നിയമപരം.
അവർ സ്വന്തം നീക്കങ്ങൾ രഹസ്യമാക്കിവെക്കാൻ താല്പര്യപ്പെടും.
അവരുടെ സ്വകാര്യജീവിതം എന്നും സ്വകാര്യമാക്കി വെക്കുന്നതാണ് എൻ്റെ ജോലി.
ആ രഹസ്യങ്ങൾ അറിയുന്നവർ, അവരത് രഹസ്യങ്ങളാക്കിത്തന്നെ വെക്കും.
അതായത് ബ്ലാക്ക്മെയിൽ.
ഞാൻ പ്രേരിപ്പിക്കും.
കേട്ടിട്ട് അലമ്പാണല്ലോ, ഓ'ഡി.
ഏതാണ്ട് അലമ്പുതന്നെ.
എനിക്ക് പ്രൈവറ്റ് സ്കൂൾ ഫീസ് അടയ്ക്കാനുണ്ട്, മനസ്സിലായോ?
ഞാൻ നിയമം തെറ്റിക്കാറില്ല.
ആളുകളോട് കാര്യങ്ങൾ പറഞ്ഞ്, അവർ തെറ്റായ പാത തിരഞ്ഞെടുത്താൽ
എന്തുണ്ടാവും എന്നു പറഞ്ഞുകൊടുക്കും.
ചില ഫോൺ കോളുകൾ ചെയ്യാൻ എനിക്ക് 10 മിനിറ്റ് തരൂ,
ലെജിസ്ലേറ്റീവ് ഡയറക്ടറുടെ പേരും അയാളുടെ ദൗർബല്യവും ഞാൻ കണ്ടുപിടിക്കാം.
ചെയ്തോ.
ശരി.
നന്ദി.
തനിക്ക് സ്വാനിനെപ്പറ്റി പറയാൻ ഇഷ്ടമില്ലെന്നറിയാം.
സ്വാൻ നിരപരാധിയാണ്. അല്ലെങ്കിൽ മറ്റുള്ളവരെപ്പോലെ കാണാതാവില്ലായിരുന്നു.
പക്ഷേ അവനെ കാണാതായത് മറ്റുള്ളവരുടെ പോലെ അല്ലല്ലോ.
അവൻ്റെ മൃതദേഹം കിട്ടിയില്ല, വീട് അലങ്കോലമാക്കിയിട്ടില്ല.
അവൻ അവൻ്റെ പട്ടിയെ ചാവാൻ വിടില്ല. സ്വാൻ അങ്ങനത്തെ ആളല്ല.
ഒരുപക്ഷേ.
അല്ലെങ്കിൽ അവൻ വേഗം ഓടിപ്പോയതാവാം,
അവനെ തേടി മൂന്നു പട്ടാളക്കാരും ഒരു രാക്ഷസനും വരുന്നെന്ന് അറിഞ്ഞുകാണും.
പട്ടി അനുബന്ധ ദുരന്തമായിരുന്നു.
നോക്ക്. 110-നു ശേഷം സ്വാനിൻ്റെ പരിപാടി എന്തായിരുന്നെന്നു നമുക്കറിയില്ല.
അവന് പണത്തിനു ബുദ്ധിമുട്ട് വന്നുകാണും. കടം വീട്ടാൻ ഉണ്ടാവാം.
ഞാൻ കൈക്കൂലി വാങ്ങുന്നുണ്ടെന്ന് ആരെങ്കിലും പറഞ്ഞാൽ നീ വിശ്വസിക്കുമോ?
ഇല്ല.
ഞാൻ പറയുന്നത്,
നാം കരുതുന്നത്ര നമുക്ക് പലരെയും അറിയണം എന്നില്ല.
ഞാൻ ജോലിയിലെടുത്ത ടോണി സ്വാൻ ഇതിൻ്റെ ഭാഗമാവാൻ സാധ്യതയില്ല.
അത്രേയുള്ളൂ.
നാം ബാഡ്ജ് പുറത്തെടുത്തപ്പോൾ അവരുടെ മുഖത്തെ ഭാവം ശ്രദ്ധിച്ചോ?
റാൽഫ് ടെറിയുടെ അതേ ഭാവം,
ബിൽ മസെറോസ്കി അവൻ്റെ ബോൾ അടിച്ചു തെറിപ്പിച്ചപ്പോൾ കണ്ട അതേ ഭാവം.
മസെറോസ്കിയോ? കാലം മാറി മോനേ.
താൻ ജനിക്കുന്നതിനും
പത്തുകൊല്ലം മുമ്പുള്ള കാര്യം പരാമർശിക്കാൻ പറ്റില്ല.
പോടാ ബക്ക്സ്!
നാം ഈ കേസ് ഏതാണ്ട് പൂർത്തിയാക്കാറായി.
നമുക്കവർ എന്ത് നൽകുമെന്ന് തോന്നുന്നു? അഭിനന്ദനങ്ങൾ? പ്രമോഷനുകൾ?
അത് കേൾക്കാൻതന്നെ എന്തുരസം.
അടങ്ങ് മേജർ.
ധാരാളം പണി ബാക്കിയുണ്ട്.
കൂടുതൽ അറസ്റ്റുകൾ, സത്യങ്ങൾ പുറത്തുകൊണ്ടുവരൽ,
മൂന്നു ഭൂഖണ്ഡങ്ങളിലെ കാർഗോ പ്ലെയിൻ, ജീപ്പ്, ഹെലിക്കോപ്റ്റർ ശൃംഖലകൾ.
ജയത്തിൽ സന്തോഷിക്ക്, അപ്പൂപ്പാ.
മുതിർന്നവരോട് മോശമായി പെരുമാറരുത്.
അതെ, ഇത്തിരി മയത്തിൽ. പാവത്തിന് ഉറക്കം പോര.
കിടിലൻ സോപ്പാണെന്നു തോന്നുന്നല്ലോ റീച്ചർ.
എന്താ?
ഇത് വെള്ളത്തിൽ പൊങ്ങിക്കിടക്കാൻ മാത്രം ശുദ്ധമാണ്,
എത്ര ശുദ്ധം?
99%.
ചുമ്മാതല്ല പിള്ളേർ ഇതിൻ്റെ പിറകെ പോകുന്നത്.
മെല്ലെ, സ്പോർട്സ് ആരാധകരേ. എഴുന്നെൽക്കണ്ട.
അഭിനന്ദനങ്ങൾ വരുന്നുണ്ടെന്നു കേൾക്കുന്നു.
ഇത് നല്ലൊരു വേട്ടയാണല്ലോ.
കിലോ കണക്കിന് വിഷം,
ഒപ്പം ഒരുപിടി കച്ചവടക്കാരും തെരുവിൽ നിന്ന് അപ്രത്യക്ഷമാകും.
പിന്നെ അവരുടെ ചങ്ങാതിമാരെ ഞങ്ങൾക്ക് കാട്ടിത്തരും.
ഇതൊക്കെ ചെറുകിട മീനുകളാ. സ്രാവുകളെ നാം വേഗംതന്നെ പിടിക്കും.
ഇത് തുടങ്ങിയപ്പോൾ ഞാൻ തന്നോട് എന്താ പറഞ്ഞത്?
"ഈ കേസ് ഭീകരമായിരിക്കും, വേട്ടപ്പട്ടികളെ അഴിച്ചുവിട്."
താനതു ചെയ്തെന്നു തോന്നുന്നു.
ഭീകരൻ്റെ കാര്യം പറയുമ്പോൾ.
ഹോർട്ടെൻസ് നാലാമൻ എന്തുപറയുന്നു?
ഇരുപത് മാസം, രണ്ടാം വയസ്സിന്റെ അഹങ്കാരം വേണ്ടുവോളം.
അവൻ ശരിക്കുമൊരു പ്രതിഭയാണ്
എല്ലാവരും നന്നായി ചെയ്തു.
പ്രതിഭയുടെ കാര്യം പറയുമ്പോൾ,
താൻ ബകാർഡി മാർക്ക് എത്താൻ പോവുകയാണല്ലോ.
151 കേസുകൾ ക്ലോസ് ചെയ്തു.
ഇത് തീർന്ന കേസുകളുടെ പട്ടികയിൽ പെടുത്തല്ലേ.
നമ്മുടെ ജോലിയിൽ ഉള്ളവരെ വിദേശത്തേക്ക് അയക്കും,
അവിടെ വെച്ച് വെടി കൊണ്ടും ബോംബ് പൊട്ടിയും മറ്റും നാം തീരും.
അതേസമയം ഈ തെണ്ടികൾ ഇതുവിറ്റ് ഉണ്ടാക്കുന്നതോ,
നമ്മുടെ എല്ലാവരുടെയും പെൻഷനേക്കാൾ അധികം.
വല്ലാത്ത അന്യായമാണ്,
അത്രയേ എനിക്ക് പറയാനുള്ളൂ.
48 കട്ടകൾക്ക് എത്ര വില വരും?
നാൽപ്പത്തിയേഴ്.
ഒരു കട്ട കാണാനില്ല. 47 ആണ്, 48 അല്ല.
ഇതൊരു അന്വേഷണമാണ്, വിശദാംശങ്ങൾ പ്രധാനമാണ്.
ഒരു കട്ട ഹെറോയിൻ ഒരു ചെറിയ കാര്യമല്ല.
അത് സാധ്യമല്ല. വിൽക്കുന്നതിൻ്റെ അവിടെ വെച്ച് ഞാൻ 48 എണ്ണിയതാ.
ഒന്നുകിൽ എണ്ണം തെറ്റി, അല്ലെങ്കിൽ അവർ ഒരു കട്ട മുക്കി.
അല്ലല്ല, അത്തരം മണ്ടത്തരങ്ങൾ ചെയ്താൽ അവരീ കളിയിൽ അധികം ഉണ്ടാവില്ല.
സ്വാനിൻ്റെ കാറിൽ 48 കട്ടകൾ കയറ്റിയെന്ന് എനിക്കുറപ്പാണ്.
നമുക്ക് തൻ്റെ കാർ നോക്കാം.
ഒന്നുമില്ല.
നിഗൂഢത തെളിഞ്ഞു.
ഡ്രൈവ് ചെയ്യുന്നതിനിടെ അവിടെ വീണു കുടുങ്ങിപ്പോയിട്ടുണ്ടാവും.
ഇന്നത്തെ ആദ്യ രണ്ടു റൗണ്ട് എൻ്റെ വക, ഈ മണ്ടത്തരത്തിനു പകരമായി.
ഒരു കിലോ ഹെറോയിൻ നഷ്ടപ്പെടുത്തുക, അത് രണ്ടു റൌണ്ടിന് തുല്യം തന്നെ.
എന്ത്?
ഒന്നുമില്ല.
ഞാനത് മറന്നിരിക്കുകയായിരുന്നു, പക്ഷേ തൻ്റെ വാദത്തെ അത് പിന്തുണയ്ക്കുന്നില്ല.
സ്വാൻ ഡ്രഗ്സ് മോഷ്ടിച്ചിരുന്നിരിക്കാം, പേടിച്ച് തിരിച്ചുകൊടുത്തിട്ടുണ്ടാവാം.
വലിയൊരു തുക പോയതിൽ അവൻ പശ്ചാത്തപിച്ചുകാണണം.
ലിറ്റിൽ വിങ്ങ് വന്നപ്പോൾ
ആ അവസരം അവന് വിട്ടുകളയാൻ കഴിഞ്ഞില്ലായിരിക്കാം.
ഒരുപാട് 'ആയിരിക്കാം' ആണല്ലോ. അവൻ നല്ലവനാണെന്ന് എൻ്റെ മനസ്സു പറയുന്നു.
നിൻ്റെ മനസ്സുപറഞ്ഞത് ഇതുവരെ തെറ്റിയിട്ടില്ലേ?
ഞാനെന്താ വിചാരിക്കുന്നതെന്നോ?
നീ 110-ലേക്ക് എടുത്തതിനാൽ സ്വാൻ നിരപരാധിയാവണമെന്നു നീ ആഗ്രഹിക്കുന്നു.
ഇതിലവന് പങ്കുണ്ടെങ്കിലും നീ എന്തെങ്കിലും മണ്ടത്തരം കാണിക്കും,
കൂട്ടുകാരുടെ മരണത്തിന് സ്വയം പഴിക്കുകയോ മറ്റോ.
അത്, ഞാൻ പറഞ്ഞതുപോലെ, മണ്ടത്തരം ആയിരിക്കും.
ഒ'ഡോണെൽ എന്താ കണ്ടെത്തിയതെന്ന് നോക്കാം.
ഡെൻവർ, കൊളറാഡോ
മിസ്റ്റർ മേസൺ? ഡോക്ടർ എൽസോഗ്ബി.
നിങ്ങളുടെ ഇൻടേക്ക് വായിച്ചു, ആദ്യ നോട്ടത്തിൽ എനിക്ക്
കുറച്ചു ചോദ്യങ്ങളുണ്ട്.
പണമുണ്ടാക്കാൻ മറ്റാരെയും പോലെ എനിക്കിഷ്ടമാണ്, പക്ഷേ താനൊരു സുന്ദരനാണ്.
നിങ്ങളുടെ ജീവിതം എങ്ങനെ ജീവിക്കണമെന്നു ഞാൻ പറയില്ല,
പക്ഷേ ഞാൻ നിങ്ങൾക്കു പുതിയൊരു മുഖം തരണമെന്ന് നിങ്ങൾക്കുറപ്പാണോ?
ഒരു തരത്തിൽ പറഞ്ഞാൽ.
ബുദ്ധിമുട്ടണ്ട.
നിങ്ങളൊരു ഡോക്ടറല്ലേ, സംഭവിക്കുന്നതെന്താണെന്നു നിങ്ങൾക്കറിയാം.
നിങ്ങളുടെ ശ്വാസനാളം മുറിഞ്ഞിരിക്കുന്നു.
ശ്വാസകോശത്തിലേക്ക് രക്തംകയറി നിങ്ങൾ മുങ്ങുകയാണ്.
നിങ്ങളുടെ തലച്ചോറിന് ഓക്സിജൻ കിട്ടുന്നില്ല, നാഡീവ്യൂഹം നിലയ്ക്കുന്നു,
ഇപ്പോൾ നിങ്ങൾക്കെന്നെ അവ്യക്തമായേ കാണാനാവുന്നുള്ളൂ,
ഇപ്പോൾ നിങ്ങൾക്കെന്നെ കേൾക്കാനാവുന്നില്ല, പിന്നെ ഇപ്പോൾ,
നിങ്ങൾ മരിച്ചു.
ഞാൻ നിങ്ങളുടെ സെക്രട്ടറിയോട് ഒന്നു സംസാരിക്കട്ടെ.
ഡോ. മാനുവൽ എൽസോഗ്ബി കോസ്മെറ്റിക് ശസ്ത്രക്രിയ
ഇന്നത്തെ എല്ലാ അപ്പോയിന്‍റ് മെൻ്റുകളും ക്യാൻസൽ ചെയ്തു.
മോട്ടൽ
ഡാനിയൽ ബോയ്ഡ്, സെനറ്റർ ലാവോയുടെ ലെജിസ്ലേറ്റീവ് ഡയറക്ടർ.
അറുവഷളൻ, ജീവിതത്തിൽ ഇതുവരെ
ഒരു വോഡ്ക കുപ്പിയേക്കാൾ ഭാരമുള്ള ഒന്നും അവനെടുത്തിട്ടില്ല.
സി-പ്ലസ് വിദ്യാർഥി, അച്ഛനമ്മമാരുടെ സ്വാധീനത്താൽ
വിർജീനിയ യൂണിവേഴ്സിറ്റിയിലും ജോർജ്ജ്ടൗൺ ലോയിലും കയറിപ്പറ്റി.
ശരിക്കും ഒരു പാർട്ടി ബോയ്.
കോളേജിൽ മദ്യപിച്ച് കാറോടിച്ച 2 കേസ്,
ലോസ്കൂളിൽ രണ്ടാം വർഷം ഒരു ലൈംഗികത്തൊഴിലാളിയുമായി പിടിക്കപ്പെട്ടു,
കേസൊക്കെ എങ്ങനെയോ തനിയെ മാഞ്ഞുപോയി.
തന്റെ 2.3 ജി.പി.എയും വെച്ച് നേരെ സ്വകാര്യ പ്രാക്ടീസിൽ കേറി.
ഇപ്പോഴിതാ നമ്മുടെ വിധി തീരുമാനിക്കുന്ന നിയമങ്ങൾ എഴുതുന്നു,
ബോസിനോട് ഏറ്റവും ഗുണമുള്ള ആളുകൾക്ക് വോട്ടുചെയ്യാൻ പറയുന്നു.
അപ്പോൾ അവൻ അത്രയേറെ സുഖ സൗകര്യങ്ങളിൽ ജനിച്ചു,
'പ്രത്യാഘാതം' എന്ന പദം കേട്ടിട്ടേയില്ല?
നീ നിൻ്റെ വഷളൻ പരിപാടി പുറത്തെടുക്കാൻ പോവാണോ?
അതാണ് ഒരു ഏകദേശ ഐഡിയ.
പോപ്സിൽ ധനസമാഹരണ പരിപാടിക്കായി ബോയ്ഡ് ഇന്ന് രാത്രി ബോസ്റ്റണിൽ എത്തും.
നമ്മുടെ ലക്ഷ്യം അവനായിരിക്കും.
- എന്താ? - താൻ ഫോണെടുക്കെടോ!
താൻ ഫോണെടുക്കാത്തത് ഓഫീസിലൂടെ കാർ ഓടിച്ചപ്പോൾ,
കയ്യൊടിഞ്ഞതിനാലാ എന്നാ ഞാൻ കരുതിയത്.
എനിക്കൊന്നും പറ്റിയില്ല.
ഇതെന്താ തമാശയാണോ?
ഞാൻ പറഞ്ഞില്ലേ, "വേണ്ടാത്ത പണിയ്ക്ക് നിൽക്കണ്ട."
ആ കാർ അവരുടെ ഒരു ജോലിക്കാരൻ്റെ ആയിരുന്നു.
ഞാനത് തിരികെ കൊണ്ടുപോയതാ.
നോക്ക്, ബുദ്ധിമാനേ,
താൻ കാരണം എൻ്റെ ജോലി ഏതാണ്ട് തെറിക്കുമെന്നായി.
അതൊരു തരത്തിൽ നല്ല കാര്യമാണ്,
എന്തെന്നാൽ എൻ്റെ യൂണിറ്റിലുള്ളവർ മരിച്ചിട്ടും താൻ ഒന്നും ചെയ്തിട്ടില്ല.
ഏയ്. ന്യൂ ഏജിനെപ്പറ്റി നിങ്ങൾക്ക് കിട്ടിയതെല്ലാം എനിക്കുവേണം.
- മനസ്സിലായോ? - ശരി.
അതാ ഞാൻ ഇത്തവണ ഫോണെടുത്തത്. നിങ്ങളോട് സംസാരിക്കാനൊരു കാരണമുണ്ട്.
ഞാൻ സുരക്ഷാ ടീം റോസ്റ്റർ അയക്കാം.
അവർക്ക് എന്തൊക്കെ ബന്ധങ്ങളുണ്ടെന്ന് പരിശോധിക്കണം.
നിൽക്ക്, ഞാനിവിടെ നിന്റെ ക്ലർക്ക് ജോലി ചെയ്യാനാണോ ഇരിക്കുന്നത്?
അതെ.
ഞങ്ങൾ ബോസ്റ്റണിലേക്ക് പോവുന്ന തിരക്കിലാ.
ബോസ്റ്റണിൽ എന്താ?
സിംഫണി.
നാശം!
വടക്കോട്ട് പോകും മുമ്പ്, ഡിക്സണും എനിക്കും മാർലോ ബേൺസുമായി സംസാരിക്കണം,
അവളെ ഇത്തിരി ഞെരുക്കി നോക്കാം.
അഡ്രസ് ഓൺലൈനിലുണ്ട്.
- അതുകൊണ്ടാണ് ഞാൻ വീടുവെക്കാത്തത്. - അതെ, അതാണ് കാരണം.
ഞങ്ങൾ ഇതൊക്കെ ചെയ്യുമ്പോൾ, നിങ്ങൾ എന്താ ചെയ്യാൻ പോവുന്നത്?
ഞങ്ങൾ പോയി കുറച്ച് മയക്കുമരുന്ന് ഒപ്പിക്കാം.
എന്തൊക്കെയുണ്ട്.
- നാശം! - പോലീസ്!
അത് മോശമായിപ്പോയി.
ഈ ആഴ്ച നിനക്കത്ര പോര.
വേറെ എന്തെങ്കിലും ജോലി കണ്ടെത്ത് തെണ്ടീ.
അവൾക്കൊരു കുഞ്ഞുണ്ട്.
വീട്ടിൽ ആരുമില്ല.
ശരിയാണ്.
ഉപകാരമുള്ള എന്തെങ്കിലുമുണ്ടോ?
മാർലോ ഉപേക്ഷിച്ചു പോയ വിലകൂടിയ ചില ആഭരണങ്ങൾ മാത്രം.
ഉപേക്ഷിച്ചുപോയതോ?
അവൾ കടന്നുകളഞ്ഞുകാണുമോ?
പിറകിലെ കതക് അടച്ചിട്ടില്ല. അവൾ അതിലൂടെ രക്ഷപ്പെട്ടു.
തുണികൾ വാരിവലിച്ചിട്ടു, തിരക്കിട്ട് പാക്ക് ചെയ്ത പോലുണ്ട്.
ക്ലോസറ്റും കാബിനറ്റുകളും തുറന്നിട്ടിരിക്കുന്നു.
ബ്രഷും പേസ്റ്റും കൊണ്ടുപോയിട്ടുണ്ട്.
തട്ടിക്കൊണ്ടുപോവുന്നവർ ദന്തസംരക്ഷണം നോക്കില്ലല്ലോ.
ജെയിൻ ഗെയിം കളിക്കാരിയാണ്.
നല്ല അഭിരുചികളുമുണ്ട്.
ഇതൊന്നു വന്നു നോക്കിക്കേ.
പണം എടുക്കാതെ ആരാ ഇങ്ങനെ ഓടിപ്പോവുക?
ഇപ്പോ കാണുന്നത് വച്ച്, മാർലോ ബേൺസ്.
ഒന്നൂടെ ചോദിക്കട്ടെ, നിങ്ങളൊരു കാഡിലാക് എസ്കലേഡ് ബുക്ക് ചെയ്തിട്ടുണ്ട്,
അത് മൂന്നു ദിവസത്തിൽ ജെഎഫ്കെ എയർപോർട്ടിലേക്ക് മടക്കിനൽകും?
കൊളറാഡോ ഡ്രൈവർ ലൈസൻസ് എൽസോഗ്ബി
അത് ശരിയാണ്.
നിങ്ങളുടെ ലോയൽറ്റിക്ക് പകരമായി,
നിങ്ങളെ സിറിയസ്എക്സ്എം പ്ലാറ്റിനത്തിലേക്ക് സൗജന്യമായി അപ്ഗ്രേഡുചെയ്തിട്ടുണ്ട്.
ഗംഭീരം.
നിങ്ങളുടെ ബിസിനസ്സിന് നന്ദി, ഡോ. എൽസോഗ്ബി. നല്ലൊരു യാത്ര ആശംസിക്കുന്നു.
ഇത് വേണോ?
എനിക്ക് കോമിക് ബുക്കുകൾ എന്താ ഇത്ര ഇഷ്ടമെന്ന് അറിയാമോ?
ബോസ്റ്റൺ, മസാച്ചുസെറ്റ്സ്
നിന്നെ നോക്കൂ,
നീ ഇപ്പോൾ കൂടുതൽ പരിഷ്കൃതയായി തോന്നുന്നില്ലേ, മിസ് ഡൂലിറ്റിൽ?
- നീ ഇട്ടിരുന്ന വസ്ത്രങ്ങൾ എവിടെ? - ചവറ്റുകൊട്ടയിൽ.
ചവറ്റുകൊട്ടയിലോ? എന്തിന്?
കയ്യിൽ ബൂട്ട് ഉണ്ടല്ലോ.
വസ്ത്രങ്ങളും എടുത്താൽ പിന്നെ സ്യൂട്കേസ് വേണ്ടിവരും.
സ്യൂട്കേസെടുത്താൽ പിന്നെ അതു വെക്കാൻ ഒരു വീടുവേണം.
പിന്നെ ഓടിക്കാൻ കാർ വേണം.
വൈകാതെ ഞാൻ ഫോമുകൾ പൂരിപ്പിക്കേണ്ടിവരും.
അപ്പോൾ ഒരു ഷർട്ട് കൂടി എടുത്താൽ അധികപ്പറ്റായിരിക്കും അല്ലേ.
നീ സോഷ്യോപാത്ത് ആണെന്ന് കണ്ടെത്തപ്പെട്ടിട്ടുണ്ടോ?
കണ്ടെത്തപ്പെടുകയോ? ഇല്ല.
അപ്പോൾ, മാർലോ ബേൺസ് കുറച്ച് വസ്ത്രങ്ങൾ മാത്രമെടുത്ത്
പണമെല്ലാം ഉപേക്ഷിച്ച് പോയതിനെപ്പറ്റി എന്താ തോന്നുന്നത്?
അത് ഉറപ്പായിട്ടില്ല.
അവർ ടൂത്ത്ബ്രഷ് എടുത്താണല്ലോ പോയത്.
അവൾ തന്റെ ആത്മസഖി ആയിരിക്കാം.
വായടയ്ക്ക്.
ഒരു വാക്കുപോലും മിണ്ടരുത്.
- എൻ്റെ പൊന്നേ. - അത് രണ്ടു വാക്കാണ്.
ഇനി എന്തെങ്കിലും പറഞ്ഞാൽ ഞാനീ ഹീൽ നിൻ്റെ ആസനത്തിൽ കയറ്റും.
നിന്നെ കാണാൻ കൊള്ളാമെന്നു പറഞ്ഞതാ. നിങ്ങളെ രണ്ടാളെ കാണാനും.
നമ്മളൊരു വെഡ്ഡിങ്ങ് കേക്കിൻ്റെ മുകളിലെ പൊട്ടന്മാരെപ്പോലുണ്ട്.
ഇതാ. എൻ്റെ പെൻഷൻ വരുമ്പോൾ ഞാൻ തിരിച്ചുതരാം.
നിൻ്റെ പെൻഷൻ മതിയാവില്ല ആ സ്യൂട്ടിന്.
ആ ഹോട്ടൽ റൂമിന്. വിമാന ടിക്കറ്റിന്.
ഞാൻ രണ്ടുമാസത്തിൽ തിരിച്ചുതരാം.
ശരി.
എല്ലാവരും റെഡിയായോ?
നമുക്ക് കുറച്ച് ബോറൻ മ്യൂസിക് കേൾക്കാം.
ശരി.
വായടയ്ക്ക്, ബോസ്. ഈച്ച കേറും.
എക്സ്ക്യൂസ് മീ.
നന്ദി. ക്ഷമിക്കണേ.
- എക്സ്ക്യൂസ് മീ. - തീർച്ചയായും.
അയ്യോ, ഇത്...
- ക്ഷമിക്കണം. - കുഴപ്പമില്ല.
ക്ഷമിക്കണം, എനിക്കിവിടം അറിയില്ല. എനിക്കറിയില്ല, എൻ്റെ സീറ്റ്
ഓർക്കസ്ട്ര ആണോ അതോ ഫ്ലോർ ബോക്സ് ആണോ എന്ന്.
സത്യത്തിൽ ഇതൊക്കെ എന്താണെന്നും എനിക്കറിയില്ല.
- ബുദ്ധിമുട്ടാവുമോ? - ഞാൻ ഇതൊന്നു നോക്കട്ടെ.
- മെസ്സനൈൻ, അതാണ് നിങ്ങളുടെ... - ശരി.
...പക്ഷേ അവിടെ ഇരുന്നിട്ട് കാര്യമില്ല. ഇവിടെ ഇരിക്കുന്നതാ നല്ലത്.
ഇവിടെ ഇരുന്നാൽ മ്യൂസിക് വ്യക്തമായി കേൾക്കാം.
എൻ്റെ സഹായി വരുമ്പോൾ അവൻ്റെയും തൻ്റെയും ടിക്കറ്റുകൾ തമ്മിൽ മാറ്റിയാലോ?
അയാൾ സമ്മതിക്കുമോ?
ജോലി വേണമെങ്കിൽ അവൻ സമ്മതിക്കും.
ഇരിക്കൂ.
നന്ദി.
ബാഗിൽ,
13 പതിനാലുകളും 8 പതിമൂന്നുകളും ഉണ്ട്.
ഏഴു മാസത്തിൽ, ആറ് പ്രവൃത്തിദിനങ്ങളുള്ള ആഴ്ചകളിൽ.
ജോലി ചെയ്ത മണിക്കൂറുകൾ ആയിരിക്കുമോ? ജോലിയുടെ റേറ്റിങ്ങ് ആയിരിക്കുമോ? അറിയില്ല.
നിറയ്ക്കട്ടെ?
- ശരി. - ശരി, മാഡം.
ബിൽ എനിക്ക് കൊണ്ടുവന്നുതരാമോ? ഇയാളുടെ കയ്യിൽ പണമില്ല.
തീർച്ചയായും. ഞാനത് തിട്ടപ്പെടുത്തട്ടെ.
നല്ലത്.
ഇത് ഒരു എണ്ണമാണ്.
എന്ത്?
ഇതാ.
പതിമൂന്ന് പതിനാലുകൾ.
പതിനാലുവട്ടം നടക്കേണ്ട എന്തോ ഒന്ന് പതിമൂന്നുവട്ടമേ നടന്നുള്ളൂ.
ഇതാ, പതിമൂന്നിൽ പതിനൊന്ന്, പതിനൊന്നിൽ എട്ട്.
ഏയ്, ചങ്ങാതീ. ഞാൻ...
ശരി, ഞാനെന്താ പറഞ്ഞത്?
കൈകൾ സഹായിക്കാനുള്ളതാണ്, തല്ലാനുള്ളതല്ല.
നിന്റെ സഹോദരനോട് ക്ഷമ ചോദിക്കൂ. ലെഗോസ് പങ്കുവയ്ക്കണം, കേട്ടോ.
ഐ ലവ് യു.
എന്നെന്നും.
ശരി. ഇപ്പൊ ബൈ.
സോറി, ഞാനെന്തിനാ എൻ്റെ താൽക്കാലിക നമ്പർ കൊടുത്തതെന്നറിയില്ല.
താൻ സന്തോഷത്തിലാണല്ലോ.
ഞാൻ കണക്കുനോക്കി.
ഈ സംഭവങ്ങൾ, അവ എന്തുതന്നെ ആണെങ്കിലും, 2,197 തവണ ഉണ്ടായിട്ടുണ്ട്.
പക്ഷേ അവ 1,547 തവണയേ വിജയിച്ചുള്ളൂ. പക്ഷേ കൗതുകകരമായത് അതല്ല.
അവർ പ്രതീക്ഷിച്ച ഫലം കിട്ടാഞ്ഞത് എത്ര തവണയാണെന്ന് നോക്കിക്കേ.
2,197-ൽനിന്ന് 1,547 കുറയ്ക്കുക.
650. കോപ്പ്.
650, ഓരോ ലക്ഷത്തിന്?
ഇവയ്ക്കെല്ലാം ബന്ധമുണ്ട്.
അപ്പോൾ...
അപ്പോൾ, "കൈകൾ സഹായിക്കാനാണോ?"
നിൻ്റെ പോക്കറ്റിൽ ഉരുക്കുമുഷ്ടികളുണ്ട്.
കൂടാതെ പോവ് പട്രോൾ ബാൻഡ്-ഏയ്ഡും പ്ളേഗ്രൗണ്ടിലെ മണലുമുണ്ട്.
നോക്ക്, ഞാനവിടെ ഇല്ലാത്തപ്പോൾ അവർ നിർത്താതെ വിളിക്കും.
ഞാനവിടെ ഉള്ളപ്പോൾ, അറിയാമോ,
രാവിലെ എഴുമണിയ്ക്ക് വാരാന്ത്യ സോക്കർ ഗെയിം,
ടീച്ചർ കോൺഫറൻസുകൾ,
നിശ്ചിതസമയത്ത് ഭാര്യയുമായി സെക്സ്.
ഞാൻ പഴയ ഞാനല്ല.
ലോകത്തിലെ ഒന്നിനും വേണ്ടി നീ അത് കൈമാറില്ല.
65 മില്യൺ ഡോളറിനു വേണ്ടി പോലും.
നീ അക്കെ മാറി, ഒ'ഡോണെൽ.
അതെ. ഒരുപക്ഷേ നീയും അത് ചെയ്തുനോക്കണം.
കുറച്ചു സ്ഥലം വാങ്ങി ഒരു കുടുംബമൊക്കെ തുടങ്ങി,
പിടിഎ മീറ്റിങ്ങിലെ ഏറ്റവും ഭീകര അംഗമെങ്കിലും നീ നല്ലൊരു അച്ഛനായിരിക്കും.
- സ്ഥലമുണ്ടായിരുന്നേൽ ഞാൻ നാലോ... - നാലഞ്ചു പട്ടികളെ വാങ്ങിയേനെ.
നീ നാലഞ്ചു പട്ടികളെ വളർത്തും, ഒരു സ്ത്രീ പറ്റില്ല?
ഡിക്സൺ പോലും?
അവൾ എൻ്റെ സുഹൃത്താണ്.
ശരി.
എന്തുതന്നെ പറഞ്ഞാലും, അതൊരു പൊളി ഡ്രസ്സ് തന്നെ ആയിരുന്നു.
കിടുപൊളി ഡ്രസ്സ്.
നീലി. ഇടവേള ആയി.
ഡിക്സണും ബോയ്ഡും പോവുകയാണ്.
അതാ അവർ.
അതൊരു കിടുപൊളി ഡ്രസ്സ് ആണ്.
എൻ്റെ കാർ അപ്പുറത്തുണ്ട്. അത് മതിയാവുമോ?
എവിടേയ്ക്ക് വേണമെങ്കിലും ഞാൻ പിന്തുടരും, സുന്ദരീ.
- നമുക്ക് പാർട്ടിയ്ക്ക് പോവാം. - ശരി.
അവളെ നോക്ക്.
ബോയ്ഡിനു രക്ഷയില്ല.
വീണ്ടും നീലിയാണ്. അവൾ പറയുന്നത് നമ്മുടെ ആൾ സ്ഥലത്തെത്തിയെന്നാ.
ഏയ്. നിൻ്റെ ഈ ഫ്രണ്ട്, അയാൾ ശരിക്ക് ചെയ്യുമല്ലോ അല്ലേ?
അവൻ പട്ടാളത്തിൽ ആയിരുന്നെങ്കിൽ ഞാനവനോട് 110-ൽ ചേരാൻ പറഞ്ഞേനെ.
ഇങ്ങു വാ.
നീയാകെ ആവേശത്തിലാണല്ലോ.
എന്തു പറയാനാ? ക്ലാസിക്കൽ സംഗീതം എന്നെ മത്തുപിടിപ്പിക്കും.
മെല്ലെ മതി, ഓട്ടക്കാരാ. നമുക്ക് ഒന്നിൽനിന്നു തുടങ്ങാം.
നീ എന്തായാലും ഒരുങ്ങിത്തന്നെയാണ്, അല്ലേ.
- ഇതാ. ഇത് പിടിക്ക്. - ശരി.
അത് പിടിക്ക്.
ഇതെത്ര കട്ടിയുള്ളതോ നേർത്തതോ ആക്കണമെന്ന് എനിക്കറിയില്ല...
ഏയ്, ഞാൻ ചെയ്യാം.
നന്ദി.
ശരി. ലേഡീസ് ഫസ്റ്റ്?
ഏയ് വേണ്ട. നീ പണിയെടുത്തു, അതിൻ്റെ പ്രതിഫലം നിനക്ക്.
നീ നിർബന്ധിക്കുകയാണെങ്കിൽ.
കോപ്പ്.
നാശം. സാധാരണത്തെ പോലെ പെരുമാറ്.
സർ, മയക്കുമരുന്ന് മാറ്റിവെച്ച് കാറിൽനിന്ന് പുറത്തിറങ്ങൂ.
ഇത് എൻ്റെ മയക്കുമരുന്ന് അല്ല!
ഏത് മയക്കുമരുന്ന്?
നിങ്ങളുടെ കണ്ണാടിയിലെയോ, അതോ മൂക്കിൽ വലിച്ചുകേറ്റിയതോ?
ആ മേക്കപ്പ് കണ്ണാടി എന്റേതാണെന്ന് കരുതുന്നുണ്ടോ? അത് അവളുടെയാ!
അതല്ല അവൾ പറയുന്നത്, അത് പിടിച്ചിരുന്നതും അവളല്ല.
അവൾ രക്തവും മൂത്രവും പരിശോധിക്കാൻ സമ്മതിക്കുകയും ചെയ്തു.
നിങ്ങൾക്കും പരിശോധിക്കാൻ സമ്മതമാണോ?
നോക്കൂ, ഓഫീസർ,
ഇങ്ങനെ പറയാൻ എനിക്കിഷ്ടമല്ല, പക്ഷേ ഞാനാരാണെന്നറിയാമോ?
അറിയാം, മിസ്റ്റർ ബോയ്ഡ്.
ആ കാറിൽ ഉണ്ടായിരുന്നത് മിസ്സിസ് ബോയ്ഡ് അല്ലെന്നും അറിയാം.
എനിക്ക് ഇത്തരക്കാരോട് പ്രത്യേക വെറുപ്പാണ്,
വിവാഹബന്ധത്തിൻ്റെ പവിത്രതയെ മാനിക്കാത്തവരോട്.
നിങ്ങൾ സെനറ്റർ ലവോയുടെ കീഴിലാണ് ജോലി ചെയ്യുന്നതെന്നും അറിയാം.
പക്ഷേ നിങ്ങളുടെ പേര് സിസ്റ്റത്തിൽ നോക്കിയപ്പോൾ,
ലോക്കൽ എഫ്ബിഐ ഓഫീസിലേക്ക് അത് കുറേ സൂചനകൾ നൽകി.
നിങ്ങളോട് സംസാരിക്കാൻ വേണ്ടി മാത്രം അവർ രണ്ടു പിള്ളേരെ അയച്ചു.
നിങ്ങളുടെ ബോസ് ആരാണെന്ന് അവർ വിലവയ്ക്കുന്നില്ല.
പ്രത്യേക ഏജൻ്റ് ജാക്ക് മാർഗ്രെവ്.
ഇത് സ്പെഷ്യൽ ഏജൻ്റ് ബ്ലേക്ക് ആണ്.
ലെഫ്റ്റനൻ്റ് ഓസ്കാർ ഫിൻലേ.
ശരി, എൻ്റെ വക്കീലില്ലാതെ ഞാൻ സംസാരിക്കില്ല.
നിങ്ങൾക്ക് വക്കീലിനെ വിളിക്കണോ?
ശരി. വിളിച്ചോ.
വിളിക്കും. അവരെന്നെ ഒരു മണിക്കൂറിൽ പുറത്തിറക്കുകയും ചെയ്യും.
അറിയാമല്ലോ,
അത് ഒരുപാട് വൈകിപ്പോവും.
എന്തെന്നാൽ അവർ എത്തുമ്പോഴേക്കും,
'ദി ഗ്ലോബി'ൻ്റെയും 'ദി ഹെറാൾഡി'ൻ്റെയും മുൻ പേജിൽ
ഒരു സെനറ്ററുടെ ലെജിസ്ലേറ്റീവ് ഡയറക്ടർ ഒരു സ്ത്രീയുടെ കാറിലിരുന്ന്
മയക്കുമരുന്നു വലിച്ചുകയറ്റിയതിൻ്റെ വാർത്ത ഉണ്ടാവും.
അറിയാമല്ലോ,
ഇത് കോളേജോ ലോ സ്കൂളോ അല്ല മോനേ.
സി-പ്ലസ് ഗ്രേഡ് വാങ്ങുന്ന വഷളായ പണക്കാരൻ കുട്ടിയുമല്ല നിങ്ങൾ.
അറിയപ്പെടുന്നൊരു വ്യക്തിയാണ്.
ആളുകൾ അധിക്ഷേപിക്കാൻ ഇഷ്ടപ്പെടുന്ന ഒരാൾ.
അതിനാൽ, ഈ ചാർജുകൾ,
അവ പെട്ടെന്നങ്ങനെ മാഞ്ഞുപോവുകയൊന്നുമില്ല.
ഞങ്ങളതിന് സമ്മതിക്കില്ല.
കാരണം എന്തെന്നറിയാമോ?
ശരി. എന്താ?
എന്തെന്നാൽ ഞങ്ങൾക്കു നിങ്ങളെ ഇഷ്ടമല്ല.
നിങ്ങളെന്തിന് വന്നു എന്നുപോലും എനിക്കറിയില്ല.
ഞങ്ങൾ വന്നത്, ഞങ്ങൾക്ക് ലിറ്റിൽ വിങ്ങിനെക്കുറിച്ച്,
അറിയേണ്ടതെല്ലാം അറിയണം.
- ഞാൻ ഒരുപക്ഷേ... - നിങ്ങളത് ചെയ്യണം.
അതെ. മിസ്റ്റർ ബോയ്ഡിൻ്റെ ഭാര്യയെ വിളിക്കണം.
ഭർത്താവിനെപ്പറ്റി അവർ ഒരുപക്ഷെ വിഷമിക്കുന്നുണ്ടാകാം.
ശരിയാണ്.
അറിയാമല്ലോ, സന്തോഷമു‍ള്ള ഭാര്യ, നല്ല ജീവിതം.
ശരി.
- ഹലോ? - റോങ്ങ് നമ്പർ.
സംസാരിക്കൂ.
അതത്ര വലിയ കാര്യമൊന്നുമല്ല.
ലിറ്റിൽ വിങ്ങ് ഒരു കോഡ് നാമം മാത്രമാണ്.
എന്തിൻ്റെ?
നിലവിൽ വികസിപ്പിച്ചുകൊണ്ടിരിക്കുന്ന പുതിയൊരു സാങ്കേതികവിദ്യയുടെ.
വാണിജ്യ വിമാനങ്ങളെ സംരക്ഷിക്കുന്നതിനായി
വികസിപ്പിച്ചെടുത്ത ഒരു ഉഗ്രൻ ആൻ്റി-മിസൈൽ സോഫ്റ്റ്വെയർ,
എന്നാൽ ഒരു പ്രത്യേക എയറോനോട്ടിക്സ് കമ്പനി ഞങ്ങളെ സമീപിച്ചു.
ഞാൻ ഊഹിക്കട്ടെ.
ന്യൂ ഏജ്.
ശരിയാണ്. ന്യൂ ഏജ്.
അതിൽ മാറ്റങ്ങൾ വരുത്താനാവുമെന്ന് അവർ കണ്ടെത്തി.
ഇത് മിസൈലുകൾക്കെതിരെ മാത്രമല്ല, അവയിലും ഉപയോഗിക്കാനാവും.
അത് ചെറുതാക്കി
തോളത്ത് വെയ്ക്കാവുന്ന സർഫേസ്-ടു-എയർ ആയുധങ്ങളിലും ചേർക്കാൻ പറ്റും.
ഈ സോഫ്റ്റ്വെയർ ഏതുതരം പ്രതിരോധ നടപടികളെയും ചെറുക്കാൻ
- മിസൈലുകളെ സഹായിക്കും. - എങ്ങനെ?
അത് ഒരു ലാബിലെ ബുദ്ധിജീവിയോട് ചോദിക്കേണ്ട ചോദ്യമാണ്.
ശരി, എനിക്കാകെ അറിയാവുന്നത്,
ഭൂമിയിൽ നിന്ന് തൊടുത്തുവിടുന്ന മിസൈലുകൾ അവയുടെ ലക്ഷ്യത്തെ പൂർണ്ണമായും മറികടന്ന്,
അപകടം മാറിപ്പോയെന്നു പൈലറ്റുകളെ വിശ്വസിപ്പിച്ചശേഷം,
വീണ്ടും റീ കാലിബ്രേറ്റ് ചെയ്ത്, തിരിഞ്ഞ്,
എയർക്രാഫ്റ്റിനെ വീണ്ടും ഉന്നമാക്കി വന്ന് ആക്രമിക്കും.
മുകളിൽനിന്നുള്ള മരണമാണത്, ഒഴിവാക്കാൻ ഒരു വഴിയുമില്ല.
മിസൈൽ വിടുന്നു, ലക്ഷ്യത്തെ തകർക്കുന്നു. അത്രതന്നെ.
ഇതിൽ സെനറ്റർ ലാവോയുടെ പങ്കാളിത്തം എന്താണ്?
ഈ പ്രോജക്റ്റിന് ഒരു വിനിയോഗ ബിൽ ആവശ്യമാണല്ലോ, അല്ലേ?
ഒരു ബിൽ പാസാക്കാൻ,
വർഷങ്ങളുടെ ബ്യൂറോക്രാറ്റിക് നൂലാമാലകൾ വേണ്ടിവരും,
സിവിലിയൻ ടെക്നോളജി പരിഷ്ക്കരിക്കാനുള്ള ചില രഹസ്യ നിയമങ്ങൾക്ക് നന്ദി.
ലിറ്റിൽ വിങ്ങ് സൈന്യത്തെ മുന്നോട്ട് കുതിപ്പിക്കുമെന്നു ലവോയ് മനസ്സിലാക്കി.
അപ്പോൾ, നമ്മൾ മിണ്ടാതെ,
അതൊക്കെ ശരിയായ വഴികളിലൂടെ പോവാൻ കാത്തിരുന്നാൽ,
അതൊരിക്കലും നടക്കില്ല.
അതായത് ഞാൻ മനസ്സിലാക്കുന്നത്, ലവോയ് അത്ര നേർവഴിയിലൂടെയല്ല
ഇതിന് അനുമതി വാങ്ങിയെടുത്തത്.
ആ പ്രൊപ്പോസൽ ഒരു ആയിരം പേജുള്ള ചട്ടത്തിൽ പൂഴ്ത്താൻ ഞാൻ സഹായിച്ചു,
അതേസമയം ലവോയ് ആളുകളെ വശത്താക്കി വോട്ടുകൾ നേടി.
അതവിടെ ഉണ്ടായിരുന്നെന്ന് ആരുമറിഞ്ഞില്ല.
അയാൾ നല്ല മനസ്സുകൊണ്ടു മാത്രമാണോ ഇത് ചെയ്തത്?
ജനാധിപത്യത്തെ രക്ഷിക്കാൻ?
പണം നിറച്ച കവറുകൾ ഒന്നും കൈമാറ്റം ചെയ്യപ്പെട്ടില്ലേ?
കുട്ടിക്കളി നിർത്ത്, ഓക്കേ?
ഡി.സിയിൽ ഇങ്ങനെയാണ് കാര്യങ്ങൾ.
മാത്രമല്ല, ലിറ്റിൽ വിങ്ങ് ആളുകളുടെ ജീവൻ രക്ഷിക്കുമെന്ന് ലവോയ്ക്കറിയാമായിരുന്നു.
ഞാൻ ഉദ്ദേശിച്ചത്,
എല്ലാവരും സ്റ്റാർ വാർസ് പ്രതിരോധ പരിപാടിയെ കളിയാക്കി,
പക്ഷേ നമ്മൾ ഇപ്പോൾ എവിടെയെത്തി എന്നു നോക്ക്.
പറക്കുന്ന എന്തിനെയും നമ്മൾ ഇപ്പോൾ വെടിവെച്ച് താഴെ ഇടുവാൻ ശ്രമിക്കുന്നു.
ലിറ്റിൽ വിങ്ങിന് ആകാശത്ത് എന്തും തകർക്കാൻ കഴിയും.
എന്തും?
വാണിജ്യ വിമാനങ്ങളും?
നിങ്ങൾ വെടിവെച്ചാൽ ലക്ഷ്യം കാണും.
- നിങ്ങൾ തന്നെ പറഞ്ഞതാണ്. - അതെ, ഇത് നമ്മുടേതാണ്. നമ്മുടെ കയ്യിലാണ്.
മറ്റാർക്കും അത് കിട്ടില്ല.
നിങ്ങൾ വിചാരിക്കുന്നപോലെ ഒന്നും സംഭവിക്കാൻ പോകുന്നില്ല.
ന്യൂ ഏജ് ഏറെ സുരക്ഷിതമാണ്. അവരുടെ രണ്ടു ഫെസിലിറ്റികളും
- ഏറ്റവും ആധുനിക... - രണ്ടു ഫെസിലിറ്റികളോ?
എന്താ ഉദ്ദേശിച്ചത്?
ന്യൂ ഏജിന് രണ്ടു ബേസുകൾ ഉണ്ട്.
സോഫ്റ്റ്വെയർ ന്യൂയോർക്കിലും,
ഹാർഡ് വെയർ ഡെൻവറിലെ നിർമ്മാണ പ്ലാൻ്റിലും ഉണ്ടാക്കുന്നു.
പിന്നെ?
പിന്നൊന്നുമില്ല. എനിക്കിത്രയേ അറിയൂ, സത്യം.
ഏയ്, ലവോയും ഞാനും കുറച്ച് നടപടിക്രമങ്ങൾ ഒഴിവാക്കി.
ഞങ്ങൾ ചെയ്യരുതായിരുന്ന ചില കാര്യങ്ങൾ ചെയ്തു,
പക്ഷേ അതെല്ലാം ഒരു ഡിഫൻസ് ബിൽ പാസാക്കാൻ വേണ്ടിയായിരുന്നു,
രാജ്യത്തെ സംരക്ഷിക്കാൻ വേണ്ടി.
അതെങ്ങനെ നടക്കും?
നോക്കൂ, മയക്കുമരുന്ന് കേസ് ഒഴിവാവുമല്ലോ, അല്ലേ?
അറിയില്ല. ഞാനൊരു പോലീസുകാരനല്ല.
നിങ്ങളുടെ കോൾ വന്നത് അത്ഭുതപ്പെടുത്തി.
നിങ്ങൾ ആ ബാഡ്ജ് വീണ്ടും അണിയുന്നെന്നു കേട്ടതും അത്ഭുതപ്പെടുത്തി.
ലെഫ്റ്റനൻ്റ്, മോശമില്ല.
അതെയതെ, റിട്ടയർമെൻ്റ് എനിക്ക് ചേരില്ല.
സ്യൂട്ടിൻ്റെ കാര്യം പറഞ്ഞപ്പോഴാ, ഇപ്പോഴും ട്വീഡ് ആണോ ഇടുന്നത്?
അതിനെ എപ്പോഴും വിശ്വസിക്കാം, ഫിൻലേ.
സ്വന്തം കാര്യം പറയൂ.
ആദ്യം കണ്ടപ്പോൾ നിങ്ങളെന്നോട് എന്താ പറഞ്ഞത്?
"പ്രശ്നം എപ്പോഴും നിങ്ങളെ കണ്ടെത്തുന്നല്ലോ."
നിങ്ങൾ ഒരുപാടുപേരെ കൊല്ലാറുണ്ടോ?
- ഇടയ്ക്കൊക്കെ. - എന്റെ സഹായം വേണോ?
തന്നു കഴിഞ്ഞല്ലോ.
നിങ്ങളിപ്പോഴും ആ വിവാഹമോതിരം കറക്കുകയാണോ?
ഇടയ്ക്കൊക്കെ. പക്ഷേ ദിവസംതോറും ഭേദമായി വരുന്നുണ്ട്.
- നായയോ? - ജാക്ക് കണ്ടമാനം തിന്നും,
അവൻ്റെ പേരുപോലെത്തന്നെ.
ഇന്ന്, ബോസ്. കാർ കാത്തുനിൽക്കുന്നു. ഈ വേഷം ഉടൻ ഊരിയില്ലെങ്കിൽ,
- കാര്യങ്ങൾ കൂടുതൽ കുഴയും. - നീലി?
തന്നെയെനിക്ക് മനസ്സിലായില്ല. തന്നെ കാണാൻ കൊള്ളാം.
നീ സ്വന്തം കാര്യം നോക്ക്, എൽബോ പാച്ചേ.
ഏയ്, അവൾ പറഞ്ഞത് കേട്ടില്ലേ.
ഇരുപതു മിനിറ്റിൽ അവൾ ജീൻസിൽ കയറിയില്ലെങ്കിൽ,
ഞാൻ തീർന്നു.
കാണാം, റീച്ചർ.
കാണാം, ഫിൻലേ.
അപ്പോൾ, ലിറ്റിൽ വിങ്ങ് അടുത്ത 9/11 ആയേക്കാം.
നമുക്കുള്ള നിർദ്ദേശങ്ങൾ?
താനും ഡിക്സണും ഡെൻവറിലേക്ക് പോവുക.
ലിറ്റിൽ വിങ്ങ് സോഫ്റ്റ്വെയറിന് മിസൈൽ ഹാർഡ്വെയർ ആവശ്യമാണ്,
അവിടെയാണ് അതുണ്ടാക്കുന്നത്.
ഒരുപക്ഷെ നിങ്ങൾക്ക് പഴുതുകളടച്ച് മിസൈലുകൾ തെറ്റായ കൈകളിൽ എത്താതെ സൂക്ഷിക്കാനാകും.
ഒ'ഡോണെലും ഞാനും ഡിസിയിലേക്ക് പോവാം.
ആഭ്യന്തരത്തിലുള്ളവർക്ക് എ.എമ്മിനെപ്പറ്റി എന്തറിയാമെന്നു നോക്കണം.
വിമാനം വീഴ്ത്തലാണ് അവൻ്റെ ലക്ഷ്യമെങ്കിൽ, എന്തെങ്കിലും വിവരമുണ്ടാകും.
നാമെങ്ങനെ അത് ചെയ്യും?
ചുമ്മാ പോയി കതകിൽ മുട്ടി 'ഡി.ഒ.ഡി ഒന്ന് പറയാമോ?" എന്ന് ചോദിക്കാനാകില്ല.
എൻ്റെ സഹോദരൻ ആഭ്യന്തരവകുപ്പിൽ ജോലി ചെയ്തിരുന്നു.
അവൻ്റെ ബന്ധങ്ങൾ നമ്മെ സഹായിക്കും.
ശരിക്കും. ജോ ഈയിടെയായി എവിടെയാ?
അവൻ മരിച്ചുപോയി.
വിശന്നിട്ടുവയ്യ. നമുക്കെന്തെങ്കിലും കഴിക്കാം.
മാസ്റ്റർ സ്റ്റീക്ക്സ് ഫ്രഷ് ഫുഡ് റെസ്റ്റോറന്റ് & ബുച്ചർഷോപ്പ്
ഞാനാദ്യം ബാത്ത്റൂമിൽ പോവും. എനിക്ക് വസ്ത്രം മാറണം.
ആണോ? നമ്മുടെ സോഷ്യോപാത്ത് ഫ്രണ്ടിനെപ്പോലെ താനുമത് ചവറ്റുകുട്ടയിൽ എറിയുമോ?
ഇല്ല, എന്തേ? തനിക്കിത് വേണോ?
ങാ, അതിട്ടാൽ ഞാൻ കിടുവായിരിക്കും.
പ്രോം നൈറ്റ് കുളമാക്കുന്നതിൽ ഖേദമുണ്ട്,
പക്ഷേ തോക്കുകൾ ഞങ്ങളെ ഏൽപ്പിക്ക്.
ഞങ്ങളുടെ പക്കൽ തോക്കുണ്ടെന്നു തോന്നാൻ കാരണം?
അങ്ങനെ വിവരം കിട്ടിയിരുന്നു റീച്ചർ.
നിങ്ങളിന്നുരാത്രി മരിക്കുമെന്നും വിവരം കിട്ടിയോ?
ഞാൻ മരിക്കുകയോ? ഇതു നല്ല തമാശ.
തോക്കുകളില്ല, ശബ്ദമില്ല.
നിങ്ങൾ സ്മാർട്ടാണെന്ന് അവർ പറഞ്ഞു.
ഞാൻ നിങ്ങളെ വെട്ടി,
കീറി,
ഇവിടെ വിടും...
എല്ലാവരും ഓക്കേയാണോ?
അതെ, ഈ മുറിവ് കരിയും.
എന്നത്തേക്കാളും നല്ലത്.
എൻ്റെ ഷൂസ് പോയി,
പക്ഷേ എനിക്ക് കുഴപ്പമില്ല.
അതെ.
കഴിഞ്ഞോ എന്നു ചോദിക്കും മുൻപുതന്നെ, കഴിഞ്ഞു.
നിങ്ങൾ പ്രതീക്ഷിച്ചപോലല്ലെന്നു മാത്രം.
നിങ്ങൾ വളരെ സങ്കീർണ്ണമായ ഒരു ഓപ്പറേഷനിൽ ഒരുപാട് പ്രശ്നങ്ങൾ ഉണ്ടാക്കുന്നു.
65 മില്യൺ ഡോളർ വിലയുള്ളത്, ലാങ്സ്റ്റൻ?
നിങ്ങളാണതെന്ന് ഞാൻ കരുതുന്നു.
സെക്യൂരിറ്റി തലവൻ?
അതോ ഇതിൻ്റെയൊക്കെ തലവൻ?
ഞങ്ങളിതിനെ സമീപിച്ച രീതി ഒരുപക്ഷേ തെറ്റായിരുന്നു, മിസ്റ്റർ റീച്ചർ.
വെറും റീച്ചർ.
ശരി, റീച്ചർ. നമുക്കെന്തുകൊണ്ട് ഒരു ഉടമ്പടി ഉണ്ടാക്കിക്കൂടാ?
നിങ്ങൾ ചോദിക്കുന്നതെന്തും തരാൻ എനിക്കു കഴിയും.
എന്താ നിങ്ങൾക്കു വേണ്ടത്?
എനിക്കു നിങ്ങളെ ഒരു ഹെലികോപ്റ്ററിൽനിന്ന് താഴേക്കെറിയണം.
ഉപശീർഷകം വിവർത്തനംചെയ്തത് ശ്യാം ടി.കെ.
ക്രിയേറ്റീവ് സൂപ്പർവൈസർ വിജേഷ് സി.കെ